**Yhdenvertaisuustoimikunnan kokous tammikuu/2020**

**Aika:** Torstaina 30.01.2020 klo 16.30-17.58

**Paikka**: Metro-kabinetti, Pohjoisesplanadi 11-13, Helsinki

**Osallistujat**

*Yhdenvertaisuustoimikunnan jäsenet varajäsenet*

Maria Loima, pj Timo Kontio X

Katja Mannerström, varapj X Tommi Vilppula

Päivi Kiili-Laakko Enni Ikonen

Milo Toivonen Tekla Kosonen

Mikko Weckström X Arja-Katariina Ylänkö

Binar Mustafa X Elina Vainikainen

Byoma Tamrakar X Pentti Pieski

*Pysyvät asiantuntijat*

Milla Sandt, tasa-arvotoimikunnan esittelijä ja sihteeri X

Nitin Sood, yhdenvertaisuustoimikunnan esittelijä ja sihteeri X

*Muut osallistujat*

Belinda Barbato, stadiluotsi X

1. **Kokouksen avaus**

Kokous avattiin kello 16.30.

1. **Kokouksen laillisuuden ja päätösvaltaisuuden toteaminen**

**Esitys:** Todetaan kokous laillisesti koolle kutsutuksi ja päätösvaltaiseksi.

**Päätös:** Todettiin kokous laillisesti koolle kutsutuksi ja päätösvaltaiseksi.

1. **Esityslistan hyväksyminen**

**Esitys:** Hyväksytään esityslista kokouksen työjärjestykseksi.

**Päätös:** Hyväksyttiin esityslista.

1. **Edellisen kokouksen (28/11/2019) pöytäkirjan hyväksyminen**

**Esitys:** Hyväksytään edellisen kokouksen (28/11/2019) pöytäkirja.

**Päätös:** Hyväksyttiin pöytäkirja 28/11/2019.

1. **Yhdenvertaisuus osallistuvassa budjetoinnissa**

**Asia:** Helsinki käyttää vuosittain 4,4 miljoonaa euroa kaupunkilaisten ideoiden toteuttamiseen osallistuvassa budjetoinnissa. Viime vuonna järjestettiin ensimmäinen Osbu (osallistuvan budjetointi) -kierros. Stadiluotsi kertoo tarkemmin, kuinka yhdenvertaisuus toteutui viime vuonna prosessissa ja kuinka Osbua aiotaan kehittää yhdenvertaisuuden näkökulmasta.

**Käsittely:** Stadiluotsi Belinda Barbato kertoi kaupungin ensimmäisestä osallistuvan budjetoinnin kierroksesta 2018-19. Osbun tavoitteena on osallistaa kaikkia helsinkiläisiä ja yhdenvertaisuus on ollut yleisenä periaatteena mukana alusta asti. Menneellä osbu-kierroksella osallistumisen mahdollistajiksi tunnistettiin kieli, toimiala- ja järjestöyhteistyö ja kohdennettu viestintä ja osallistumisen esteiksi prosessin epäselvyys ja raskaus, hankala nettialusta, kieli ja tiedon puute. Jatkossa yhdenvertaisuutta vahvistetaan esim. järjestökumppaneiden avulla, parantamalla toimialayhteistyötä ja kohdentamalla palveluita ja viestintää erityisryhmille useilla eri kielillä. Keskusteltiin siitä, että osbusta ei saisi tulla käytäntö, josta jo valmiiksi aktiiviset kaupunkilaiset saavat lisäresursseja hankkeisiinsa. Ehdotettiin, että stadiluotsirekrytoinneissa voisi jatkossa kiinnittää huomiota monikielisyyteen, äänestystä voisi helpottaa teknisesti ja että työntekijäresursseja kohdennettaisiin niihin alueisiin, joilla tarvitaan enemmän tukea ehdotusten tekemiseen ja niiden markkinointiin.

**Esitys:** Merkitään keskustelu tiedoksi.

**Päätös:** Merkittiin keskustelu tiedoksi.

1. **Lausuntopyyntö aloitteesta TET-jakso ei saa olla syrjivä**

**Asia:** Valtuutettu Said Ahmed Suldaan on laatinut aloitteen, jossa todetaan, että suuri osa romaninuorista saa harjoittelupaikkaa hakiessaan ensimmäisen kokemuksensa työelämän syrjinnästä. Aloitteessa edellytetään kaupungilta toimenpiteitä TET-jaksojen yhdenvertaisuudesta ja eräänä ehdotuksena on, että kaupunki järjestäisi näkyvän asennekampanjan. Yhdenvertaisuustoimikunnalta on pyydetty lausunto aloitteesta. Kokouksessa käydään lähetekeskustelu.

**Käsittely:** Todettiin, että yhdenvertaisuustoimikunta on lausunut romaniasioista aiemminkin ja siihen voidaan viitata lausunnossa. Toimikunta oli sitä mieltä, että Helsinki voisi selvittää myös muita ja ehkä vaikuttavampia tapoja vaikuttaa asiaan kuin asennekampanja. Kaupungin pitäisi työnantajana pohtia, miten se voi parhaiten tukea romaninuorten pääsyä harjoitteluun yhteistyössä koulujen kanssa. Asia liittyy myös kaupungin henkilöstön yhdenvertaisuussuunnitelmaan, jossa on vaikeasti työllistyviin liittyviä tavoitteita. Kaupunki voisi esimerkiksi ottaa kohdennetusti romaninuoria TET-jaksoille kaupungin työpaikoille ja tästä pitäisi viestiä näkyvästi suoraan oppilaille koulujen kautta.

**Esitys:** Esittelijä valmistelee lähetekeskustelun perusteella luonnoksen, joka hyväksytään seuraavassa kokouksessa.

**Päätös:** Esittelijä valmistelee lausuntoluonnoksen, ja se hyväksytään seuraavassa kokouksessa.

1. **Palvelujen yhdenvertaisuussuunnitelma 2020-2021, täydennetyt toimenpiteet**

**Asia:** Kaupunginhallitus päätti palauttaa 25.11.2019 palvelujen yhdenvertaisuussuunnitelman takaisin valmisteluun, jotta suunnitelma täydennettäisiin toimenpiteillä siten, että ne vastaavat paremmin tunnistettuihin yhdenvertaisuuden haasteisiin, erityisesti ruotsinkielisten palveluiden osalta. Täydennetyt toimenpiteet esitellään yhdenvertaisuustoimikunnalle.

**Käsittely:** Esittelijä kertoi suunnitelmaan tehdyistä täydennyksistä ja esitteli uudet toimenpiteet, jotka on lisätty palautuksen jälkeen. Toimikunta on tyytyväinen lisäyksiin. Toimikunnan jäseniä kannustetaan viestimään täydennetyistä toimenpiteistä omissa taustaorganisaatioissa.

**Esitys:** Merkitään keskustelu tiedoksi.

**Päätös:** Merkittiin keskustelu tiedoksi.

1. **Seuraavat kokoukset**

**Esitys:** 27.2., 26.3. (tasa-arvotoimikunnan kanssa), 7.5. ja 4.6. Kokoukset alkavat kello 16.30. Toimikunnan jäseneltä on tullut toive ihmiskauppa-asioiden käsittelemisestä kevään kokouksessa.

**Päätös:** Seuraavat kokoukset pidetään 27.2., 26.3., 7.5. ja 4.6. klo 16.30. Esittelijä kutsuu 7.5. kokoukseen RIKUn ihmiskaupan asiantuntijan ja Helsingin kaupungin ihmiskauppaan liittyvän työn vastuuhenkilön.

1. **Muut esille tulevat asiat**

**Esitys:** Merkitään keskustelu tiedoksi.

**Päätös:** Ei muita asioita.

1. **Kokouksen päättäminen**

**Esitys:** Päätetään kokous kello 18.30.

**Päätös:** Kokous päätettiin klo 17.58.